
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1030 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κατάρτιση προγράμματος διαμονής παιδιών χα¬ 
μηλόμισθων εργαζομένων και ανέργων σε κατα¬ 
σκηνώσεις. 

2 Ίδρυση Σχολής Προπονητών ΤΑΕΚΒΟΝΤΟ ΙΤΡ Γ' 
Κατηγορίας στην Αθήνα. 

3 Τροποποίηση της υπ' αριθ. 20153149/5-6-2015 
(Φ.Ε.Κ. 1180/τ.Β'/19-06-2015) απόφασης του Πρύ¬ 
τανη του Πανεπιστημίου Πειραιώς που αφορά 
στην έγκριση του διατμηματικού Προγράμματος 
Μεταπτυχιακών Σπουδών (ΔΠΜΣ) των Τμημάτων 
Οικονομικής Επιστήμης, Οργάνωσης και Διοίκη¬ 
σης Επιχειρήσεων, και Διεθνών και Ευρωπαϊκών 
Σπουδών της Σχολής Οικονομικών, Επιχειρημα¬ 
τικών και Διεθνών Σπουδών του Πανεπιστημίου 
Πειραιώς, με τίτλο «Δίκαιο και Οικονομία - Μβϊϊθγ 
ίπ Ι3νν3πά Εεοηοιπίθ5». 

4 Διαπίστωση αυτοδίκαιης μεταφοράς και ένταξης 
των οργανικών θέσεων από την ΕΠΑ.Σ Βοηθών 
Νοσηλευτών του ν. 3475/2006 στο αντίστοιχο Δ. 
Ι.Ε.Κ. του ν. 4186/2013. 

ΑΠΟΦΑΣΕΙΣ 

Αριθ. 6199/267 (1) 

Κατάρτιση προγράμματος διαμονής παιδιών χα¬ 
μηλόμισθων εργαζομένων και ανέργων σε κατα¬ 
σκηνώσεις. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του εδαφίου γ της παρ. 6 του άρθρου 34 του 
ν. 4144/2013 (Α,88). 

β) της περ. Γ του άρθρου 89 του ν. 3996/2011 (Α,170). 
γ) Του ν. 2956/2001 (Α,258). 
δ) Του άρθρου 20 του ν. 4270/2014 (Α,143). 
ε) Του άρθρου 27 του ν. 4320/2015 (Α, 29) 


ζ)Του άρθρου 17 του ν. 1346/1983 (Α, 46). 

η) Του π.δ. 63/22-4-2005 (ΦΕΚ 98/Α) «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

στ) Του π.δ. 80/2016 «Ανάληψη υποχρεώσεων από 
τους διατάκτες» (Α, 145). 

θ) Του άρθρου 21 του π.δ. 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (Α,180) όπως ισχύει. 

ι) Το π.δ. 73/23-9-2015 Διορισμός Αντιπροέδρου ....και 
Υφυπουργών (Α,116). 

2. Την υπ'αριθ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(Β' 2168). 

3. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α, 
210). 

4. Το υπ' αριθ. 101023/22-12-2016 έγγραφο του 
ΟΑΕΔ με το οποίο διαβιβάστηκε η υπ' αριθ. 3454/75/ 
20-12-2016 απόφαση του ΔΣ του Οργανισμού. 

5. Το αριθ. 10468/9-2-2017 έγγραφο του ΟΑΕΔ με τις 
αντίστοιχες αποφάσεις δέσμευσης πίστωσης. 

6. Την αριθ. 60229/2230/13-02-17 εισήγηση της Γενι¬ 
κής Διευθύντριας Οικονομικών Υπηρεσιών. 

7. Το γεγονός ότι απότις διατάξεις αυτήςτης απόφασης 
προκαλείται δαπάνη σε βάρος του Προϋπολογισμού του 
ΟΑΕΔ οικονομικής χρήσης 2017 ύψους 28.500.000,00€ 
περίπου, η οποία θα βαρύνει κατά 28.000.000,00 € τον 
ΚΑΕ 2639 «Λοιπές χορηγίες κοινωνικής πρόνοιας» του 
Λογαριασμού Κοινωνικής Πολιτικής του Οργανισμού και 
κατά 500.000,00€ τον ΚΑΕ 4419 «Συμμετοχή σε κοινές 
δαπάνες που πραγματοποιούνται από ΝΠΔΔ», αποφα¬ 
σίζουμε: 

Άρθρο 1 

ΣΚΟΠΟΣ ΚΑΙ ΑΝΤΙΚΕΙΜΕΝΟ 

ΤΟΥ ΠΡΟΓΡΑΜΜΑΤΟΣ 

Σκοπός του Προγράμματος Διαμονής Παιδιών σε 
Παιδικές Κατασκηνώσεις είναι η ψυχαγωγία των τέκνων 
χαμηλόμισθων εργαζομένων και ανέργων. Αντικείμενο 
του προγράμματος είναι η επιδότηση των δικαιούχων 
για τη διαμονή των παιδιών τους σε παιδικές κατασκη¬ 
νώσεις με τη χορήγηση Επιταγής Διαμονής σε Παιδικές 
Κατασκηνώσεις. 

Άρθρο 2 

ΔΙΚΑΙΟΥΧΟΙ - ΩΦΕΛΟΥΜΕΝΟΙ 
ΤΟΥ ΠΡΟΓΡΑΜΜΑΤΟΣ - 
ΑΡΙΘΜΟΣ ΩΦΕΛΟΥΜΕΝΩΝ 

1. Ως «Δικαιούχοι» του προγράμματος ορίζονται γονείς 
ή ασκούντεςτην επιμέλεια (ανάδοχοι, κηδεμόνες κ.ο.κ.) 
τέκνων κατά την έννοια της παρ.2 του παρόντος, που 
δεν επιδοτούνται για συναφή παροχή από οποιονδήποτε 
άλλο φορέα για το έτος 2017 εφόσον είναι: α) ασφαλι¬ 
σμένοι και έχουν πραγματοποιήσει ως εργαζόμενοι με 
σχέση εξαρτημένης εργασίας ιδιωτικού δικαίου κατά 
το προηγούμενο της έναρξης του προγράμματος ημε¬ 
ρολογιακό έτος 50 ημέρες στην ασφάλιση του ΕΦΚΑ με 
εισφορές πλήρεις ή μειωμένες υπέρ του καταργηθέντος 
Οργανισμού Εργατικής Εστίας (συνεισπραττόμενες με τις 
εισφορές υπέρ ΕΦΚΑ) σύμφωνα με τις κείμενες διατάξεις. 

β) Ασφαλισμένες και έχουν λάβει κατά το προηγούμε¬ 
νο της έναρξης του προγράμματος ημερολογιακό έτος 
50 ημέρες ειδικής παροχής προστασίας μητρότητας 
(άδειας του αρθρ. 142 του ν. 3655/2008, όπως εξειδικεύ¬ 
τηκε με την υπ'αριθ.33891/606/09.05.2008/ΦΕΚ833-Β' 
υπουργική απόφαση). 

γ) Ασφαλισμένοι και έχουν λάβει κατά το προηγούμε¬ 
νο της έναρξης του προγράμματος ημερολογιακό έτος 
τακτική επιδότηση ανεργίας με βάση τις κοινές περί 
ανεργίας διατάξεις του ΟΑΕΔ διάρκειας τουλάχιστον 2 
μηνών (50 ημερήσια επιδόματα). 

δ) Άνεργοι εγγεγραμμένοι στο Μητρώο Ανέργων του 
ΟΑΕΔ, που έχουν συνεχόμενο χρονικό διάστημα ανεργί¬ 
ας κατά την ημερομηνία λήξης της προθεσμίας υποβο¬ 
λής αιτήσεων τουλάχιστον τεσσάρων (4) μηνών. 

Ο απαιτούμενος από τα στοιχεία α' έως γ' αναφερό- 
μενος αριθμός ημερών μπορεί να προκύψει αθροιστικά 
από τις ημέρες και των τριών στοιχείων. 

Οι δικαιούχοι δηλώνουν υποχρεωτικά στην ηλεκτρο¬ 
νική αίτηση του αρθρ. 7 της παρούσας, αν συμμετέχουν 
με την ιδιότητα των στοιχείων α'-β' (ιδιότητα εργαζο¬ 
μένου) ή με την ιδιότητα των στοιχείων γ' - δ' (ιδιότητα 
ανέργου). 

Δικαιούχοι που πληρούν παράλληλα και τις προϋποθέ¬ 
σεις συμμετοχής των εργαζομένων και αυτές των ανέρ¬ 
γων ή δικαιούχοι που συγκεντρώνουν τον αναφερόμενο 
στα στοιχεία α' έως γ' αριθμό αθροιστικά από τις ημέρες 
και των τριών στοιχείων, συμμετέχουν στο πρόγραμμα 
αποκλειστικά με τη μία έκτων δύο ιδιοτήτων, την οποία 
και δηλώνουν στην αίτηση του αρθρ. 7. Για τους δικαι¬ 
ούχους και των τεσσάρων ως άνω στοιχείων το πραγμα¬ 
τικό οικογενειακό εισόδημα από κάθε πηγή, όπως αυτό 
εμφανίζεται στο εκκαθαριστικό σημείωμα της ΔΟΥ του 
φορολογικού έτους 2015, δεν δύναται να υπερβαίνει το 
ποσό των 28.000,00€. 

2. Ως «Ωφελούμενοι» του προγράμματος ορίζονται: 

Τα ανήλικα τέκνα των δικαιούχων της παρ. 1 του πα¬ 
ρόντος που γεννήθηκαν από 01.01.2001 έως 14.06.2011, 
όπως η ηλικία τους αποδεικνύεται από αυτεπάγγελτη 
αναζήτηση μέσω αρμοδίου δημοσίου φορέα ή όπως 
από τη Δημόσια Πρόσκληση καθορίζεται. 

3. Ο αριθμός των ωφελούμενων παιδιών των δικαι¬ 
ούχων για το έτος 2017 ανέρχεται σε 60.000 περίπου. 


4.0 αριθμός των ωφελούμενων παιδιών με αποδεδειγ¬ 
μένη αναπηρία σε ποσοστό 50% και άνω που θα συμ- 
μετάσχουν στο πρόγραμμα εξαρτάται απόλυτα από τον 
αριθμό των προσφερόμενων από τις κατασκηνωτικές 
επιχειρήσεις θέσεων για παιδιά της κατηγορίας αυτής. 

5. Ο συνολικός αριθμός των ωφελουμένων παιδιών 
κατανέμεται σε ποσοστό 50% για τους δικαιούχους που 
συμμετέχουν στο πρόγραμμα με την ιδιότητα του εργα¬ 
ζομένου και σε ποσοστό 50% για τους δικαιούχους που 
συμμετέχουν με την ιδιότητα του ανέργου. 

Άρθρο 3 

ΔΙΑΡΚΕΙΑ ΠΡΟΓΡΑΜΜΑΤΟΣ 

1. Το πρόγραμμα θα υλοποιηθεί για το έτος 2017 από 
την 15η Ιουνίου έως: α) την 3η Σεπτεμβρίου για τα παι¬ 
διά τυπικής ανάπτυξης και β) την 10η Σεπτεμβρίου για 
τα παιδιά με αναπηρία με ποσοστό 50% και άνω. Το ως 
άνω χρονικό διάστημα δύναται να τροποποιηθεί με τη 
Δημόσια Πρόσκληση. 

2. Η διάρκεια διαμονής κάθε παιδιού ορίζεται έως 15 
συνεχόμενες ημέρες κατ' ανώτατο όριο 

(συμπεριλαμβανομένων και των ημερών προσέλευσης 
και αναχώρησης). 

Άρθρο 4 

ΕΠΙΤΑΓΗ ΔΙΑΜΟΝΗΣ 

ΣΕ ΠΑΙΔΙΚΕΣ ΚΑΤΑΣΚΗΝΩΣΕΙΣ 

1. Η «Επιταγή Διαμονής σε Παιδικές Κατασκηνώσεις» 
ενσωματώνει μια συγκεκριμένη οικονομική αξία και 
ο αποκλειστικός σκοπός της είναι η ανταλλαγή της με 
υπη ρεσίες των παροχών του αρθρ. 5 της παρούσας για 
τη διαμονή των ωφελούμενων τέκνων των δικαιούχων 
σύμφωνα με τους όρους της Δημόσιας Πρόσκλησης. 

2. Το ύψος της οικονομικής αξίας της επιταγής που 
αποτελεί την επιδότηση του δικαιούχου για τη διαμονή 
του τέκνου του σε παιδική κατασκήνωση, καλύπτει το 
ημερήσιο τροφείο του παιδιού του δικαιούχου για όλη 
τη διάρκεια διαμονής του στην κατασκήνωση. 

Το ημερήσιο τροφείο περιλαμβάνει τις υπηρεσίες δια¬ 
μονής και γενικά τις υπηρεσίες που παρέχονται βάσει της 
υποχρεωτικής υποδομής και στελέχωσης των παιδικών 
κατασκηνώσεων εξοχών σύμφωνα με το Κανονιστικό 
Πλαίσιο Ίδρυσης και Λειτουργίας Παιδικών Κατασκηνώ¬ 
σεων Εξοχών καιτουςόρουςτηςΔημόσιας Πρόσκλησης. 

Το ημερήσιο τροφείο σύμφωνα με τις κείμενες διατά¬ 
ξεις ανέρχεται κατά περίπτωση: 

α) Στα 30,00€ ημερησίως, συμπεριλαμβανομένων 
όλων των επιβαρύνσεων για τα παιδιά τυπικής ανάπτυ¬ 
ξης και 

β) στα 52,00 € ημερησίως, συμπεριλαμβανομένων 
όλων των επιβαρύνσεων, για τα παιδιά με ποσοστό ανα¬ 
πηρίας 50% και άνω. 

Τυχόν αναπροσαρμογή του ύψους του τροφείου για 
το έτος 2017 με νεότερη κοινή υπουργική απόφαση θα 
συνεπάγεται ισόποση αναπροσαρμογή στο αναφερόμε¬ 
νο στην παρούσα ύψος τροφείου. 

3. Η «Επιταγή Διαμονής σε Παιδικές Κατασκηνώσεις» 
έχει τη μορφή ενός μοναδικού ηλεκτρονικού κωδικού 
αριθμού για κάθε ωφελούμενο τέκνο δικαιούχου, ο οποί- 

ος δημιουργείται αυτόματα από το Ολοκληρωμένο Πλη¬ 
ροφοριακό Σύστημα (ΟΠΣ) του ΟΑΕΔ και αποτυπώνεται 
με τα λοιπά στοιχεία του ωφελούμενου τέκνου και του δι¬ 
καιούχου στα Μητρώα του αρθρ. 8 της παρούσας, ισχύει 
δε αποκλειστικά για τους σκοπούς του συγκεκριμένου 
προγράμματος μέχρι τη λήξη αυτού. 

4. Η επιδότηση μέσω της «Επιταγής Διαμονής σε Παι¬ 
δικές Κατασκηνώσεις» δίνει τη δυνατότητα στους δικαι¬ 
ούχους να επιλέγουν οι ίδιοι τους παρόχους παιδικών 
κατασκηνώσεων σύμφωνα με τις ανάγκες των παιδιών 
τους. 

Άρθρο 5 

ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ 

Ως «Πάροχοι» θεωρούνται οι κατασκηνωτικές επιχει¬ 
ρήσεις, που πληρούν τις προϋποθέσεις που ορίζονται 
στη Δημόσια Πρόσκληση. 

Άρθρο 6 

ΔΗΜΟΣΙΑ ΠΡΟΣΚΛΗΣΗ ΓΙΑ ΤΗΝ ΚΑΤΑΡΤΙΣΗ 

ΤΩΝ ΜΗΤΡΩΩΝ ΔΙΚΑΙΟΥΧΩΝ ΚΑΙ ΠΑΡΟΧΩΝ 

1. Με Δημόσια Πρόσκληση της Διοικήτριαςτου ΟΑΕΔ, 
που εκδίδεται εντός 15 ημερών από τη δημοσίευση της 
απόφασης αυτής, προσκαλούνται οι δικαιούχοι και οι 
πάροχοι να υποβάλουν αίτηση συμμετοχής στο πρό¬ 
γραμμα. 

2. Μετη Δημόσια Πρόσκληση προσδιορίζονται: οι προ¬ 
ϋποθέσεις και τα απαιτούμενα δικαιολογητικά συμμετο¬ 
χής των δικαιούχων-ωφελουμένων και των παροχών, η 
προθεσμία και η διαδικασία υποβολής των ηλεκτρονι¬ 
κών αιτήσεων και των απαιτουμένων δικαιολογητικών, 
η διαδικασία κατάρτισης των Μητρώων Δικαιούχων και 
του Μητρώου Παροχών, κάθε αναγκαία λεπτομέρεια για 
την υλοποίηση του προγράμματος καθώς και κάθε άλλο 
στοιχείο ή πληροφορία διευκολύνει όσους επιθυμούν να 
συμμετάσχουν στη Δημόσια Πρόσκληση. 

3. Η Δημόσια Πρόσκληση αναρτάται στους διαδικτυ- 
ακούς τόπους του ΟΑΕΔ (νννννν.ΟΒθά.ςή και του «ΔΙΑΥ¬ 
ΓΕΙΑ». 

Άρθρο 7 

ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ - 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ - 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Οι αιτήσεις συμμετοχής των υποψηφίων δι¬ 
καιούχων υποβάλλονται προς τον ΟΑΕΔ αποκλει¬ 
στικά με ηλεκτρονικό τρόπο μέσω των ηλεκτρονι¬ 
κών Υπηρεσιών της Διαδικτυακής Πύλης του ΟΑΕΔ 
(νννννν.οπθά.ςΐ'), όπως καθορίζεται στη Δημόσια Πρό¬ 
σκληση. Σε περίπτωση υποβολής αίτησης με τρόπο δι¬ 
αφορετικό από αυτόν που ορίζεται στην Πρόσκληση, η 
αίτηση δεν λαμβάνεται υπόψη (ή απορρίπτεται). 

2. Οι ηλεκτρονικές αιτήσεις υποβάλλονται μέσα στην 
προθεσμία που ορίζεται ρητά στην Πρόσκληση. Μετά 
τη λήξη της προθεσμίας δεν είναι δυνατή η υποβολή 
αιτήσεων. 

3. Οι δικαιούχοι δηλώνουν υποχρεωτικά στην ηλεκτρο¬ 
νική αίτηση συμμετοχής τους την ιδιότητα με την οποία 
συμμετέχουν κατά την παρ. 1 του αρθρ. 3 της παρούσας. 


4. Η αίτηση επέχει θέση υπεύθυνης δήλωσης του άρ¬ 
θρου 8 του ν. 1599/1986 (ΦΕΚ Α' 775) για τα στοιχεία που 
διαλαμβάνονται σε αυτήν. Η ανακρίβεια των στοιχείων 
που δηλώνονται στην αίτηση επισύρει τις προβλεπόμε- 
νες ποινικές και διοικητικές κυρώσεις. 

5. Η υποβολή αίτησης συμμετοχής συνιστά εξουσιο¬ 
δότηση προς τον ΟΑΕΔ για τη χρήση και επεξεργασία 
των προσωπικών δεδομένων του αιτούντος και των ωφε- 
λουμένων τέκνων του αποκλειστικά για τους σκοπούς 
της απόφασης αυτής. 

6. Ο δικαιούχος είναι υπεύθυνος για την πλήρη και 
ορθή συμπλήρωση της ηλεκτρονικής του αίτησης. Δι¬ 
όρθωση ή τροποποίηση ή συμπλήρωση των αιτήσεων, 
συμπλήρωση τυχόν ελλειπόντων στοιχείων - δικαιολο- 
γητικών, έστω και συμπληρωματικών ή διευκρινιστικών, 
επιτρέπεται με νέες αιτήσεις που υποβάλλονται έως τη 
λήξη της προθεσμίας υποβολής των αιτήσεων σε αντι¬ 
κατάσταση των προηγουμένων. 

7. Δικαιολογητικά των υποψηφίων που δεν δύναται να 
αναζητηθούν αυτεπαγγέλτως είτε επισυνάπτονται στην 
ηλεκτρονική αίτηση συμμετοχής τους είτε προσκομί¬ 
ζονται στα αρμόδια ΚΠΑ2, ως η Δημόσια Πρόσκληση 
ορίσει. 

8. Υποψήφιοι των οποίων οι ημέρες εργασίας του 
στοιχείου α' της παρ. 1 του αρθρ. 2 της παρούσας δεν 
δύναται να αναζητηθούν αυτεπαγγέλτως λόγω μη έντα¬ 
ξης τους στο μηχανογραφικό σύστημα του ΕΦΚΑ για 
οποιονδήποτε λόγο, υποχρεούνται είτε να επισυνάψουν 
στην ηλεκτρονική τους αίτηση τα σχετικά παραστατικά 
είτε να τα προσκομίσουν στα αρμόδια ΚΠΑ2, όπως κα¬ 
θορίζεται στη Δημόσια Πρόσκληση. 

9. Δικαιούχοι με ωφελούμενα τέκνα ανήκοντα στην κα¬ 
τηγορία ΑμεΑ με ποσοστό αναπηρίας 50% και άνω έχουν 
την υποχρέωση είτε να επισυνάψουν στην ηλεκτρονική 
τους αίτηση βεβαίωση πιστοποίησης αναπηρίας του 
ΚΕΠΑ σε ισχύ είτε να την προσκομίσουν στα αρμόδια 
ΚΠΑ2, όπως καθορίζεται στη Δημόσια Πρόσκληση, άλ¬ 
λως δεν έχει εφαρμογή η ρύθμιση της παρ. 3 του αρθρ. 
8 της παρούσας. 

10. Μη επισύναψη στην ηλεκτρονική αίτηση ή μη προ¬ 
σκόμιση των δικαιολογητικών που ορίζονται από τη Δη¬ 
μόσια Πρόσκληση καθώς και μη πλήρωση των όρων της 
Δημόσιας Πρόσκλησης και αναντιστοιχία των στοιχείων 
που δηλώνονται στην αίτηση με αυτά που υποβάλλονται 
ή που προκύπτουν από τα αυτεπαγγέλτως αναζητούμε- 
να δικαιολογητικά, συνεπάγεται αποκλεισμό του δικαι¬ 
ούχου από το Πρόγραμμα. 

Άρθρο 8 

ΚΡΙΤΗΡΙΑ ΕΠΙΛΟΓΗΣ ΔΙΚΑΙΟΥΧΩΝ - 

ΚΑΤΑΡΤΙΣΗ ΜΗΤΡΩΩΝ ΔΙΚΑΙΟΥΧΩΝ 

1. Ο ΟΑΕΔ επεξεργάζεται τις αιτήσεις και προβαίνει 
στη μοριοδότηση των υποψηφίων που πληρούν τις προ¬ 
ϋποθέσεις της παρ.1 του αρθρ. 2 της παρούσας. 

2. Η μοριοδότηση των δικαιούχων στηρίζεται σε ειδικά 
κριτήρια, τα οποία είναι: 

α.Το ύψος του πραγματικού οικογενειακού εισοδήμα¬ 
τος από κάθε πηγή, όπως αυτό εμφανίζεται στο εκκαθα¬ 
ριστικό σημείωμα της ΔΟΥ του φορολογικού έτους 2015, 
για όλους τους δικαιούχους της παρ. 1 του αρθρ. 2 της 

παρούσας. Οι πληροφορίες σχετικά με το εισοδημάτων 
δικαιούχων αναζητούνται με ηλεκτρονικό τρόπο από τη 
Γενική Γραμματεία Πληροφοριακών Συστημάτων του 
Υπουργείου Οικονομικών. 

β. Ο αριθμός των τέκνων ηλικίας έως 18 ετών. 

γ. Ο χρόνος συνεχόμενης εγγεγραμμένης ανεργίας στο 
Μητρώο Ανέργων του ΟΑΕΔ, με μέγιστο όριο τους 36 
μήνες, για τους δικαιούχους που συμμετέχουν στο πρό¬ 
γραμμα με την ιδιότητα του ανέργου. Οι πληροφορίες 
σχετικά με τον χρόνο της συνεχόμενης εγγεγραμμένης 
ανεργίας αναζητούνται από το Μητρώο Ανέργων του 
Οργανισμού.Τα μόρια ανά κριτήριο ορίζονται ως εξής: 

Για το α' κριτήριο: 

- Για πραγματικό οικογενειακό εισόδημα ύψους έως 
7.000,00€: 100 μόρια, 

- για πραγματικό οικογενειακό εισόδημα ύψους από 
7.001,00€ έως 10.000,00€: 90 μόρια, 

- για πραγματικό οικογενειακό εισόδημα ύψους από 
10.001,00€ έως 12.000,00€: 80 μόρια, 

- για πραγματικό οικογενειακό εισόδημα ύψους από 
12.001,00€ έως 14.000,00€: 70 μόρια, 

- για πραγματικό οικογενειακό εισόδημα ύψους από 
14.001,00€ έως 16.000,00€: 60 μόρια, 

- για πραγματικό οικογενειακό εισόδημα ύψους από 
16.001,00€ έως 18.000,00€: 50 μόρια, 

- για πραγματικό οικογενειακό εισόδημα ύψους από 
18.001,00€ έως 20.000,00€: 40 μόρια, 

- για πραγματικό οικογενειακό εισόδημα ύψους από 
20.001,00€ έως 22.000,00€: 30 μόρια, 

- για πραγματικό οικογενειακό εισόδημα ύψους από 
22.001,00€ έως 24.000,00€:20 μόρια, 

- για πραγματικό οικογενειακό εισόδημα ύψους από 
24.001,00€ έως 28.000,00€:10 μόρια. 

Για το β' κριτήριο: 

Από 25 μόρια για κάθε ανήλικο τέκνο. 

Για το γ' κριτήριο: 

Από 1 μόριο για κάθε μήνα συνεχόμενης εγγεγραμμέ¬ 
νης ανεργίας, με ανώτατο όριο τα 36 μόρια. 

3. Ωφελούμενα τέκνα κατά την έννοια της παρ. 2 του 
αρθρ. 2 της παρούσας με αποδεδειγμένη αναπηρία σε 
ποσοστό αναπηρίας 50% και άνω δύναται να ενταχθούν 
στο πρόγραμμα, ανεξαρτήτως του αριθμού μορίων των 
δικαιούχων γονέων τους κατ’ εξαίρεση των παρ. 1 και 2 
του παρόντος, εφόσον κατά την κατάρτιση του Μητρώου 
Παροχών προκόψει ότι οι προσφερόμενες θέσεις για 
παιδιά με αναπηρία από τις συμμετέχουσες κατασκη- 
νωτικές επιχειρήσεις επαρκούν για τη διαμονή όλων των 
ωφελουμένων τέκνων της κατηγορίας αυτής για τα οποία 
έχουν υποβληθεί αποδεκτές αιτήσεις. 

4. Κρίσιμος χρόνος συνδρομής των κριτηρίων κατά¬ 
ταξης β' και γ' της παρ. 2 του παρόντος είναι ο χρόνος 
λήξης της προθεσμίας υποβολής των αιτήσεων συμμε¬ 
τοχής που καθορίζεται στη Δημόσια Πρόσκληση. 

5. Οι δικαιούχοι βάσει της ιδιότητας με την οποία συμ¬ 
μετέχουν στο πρόγραμμα κατατάσσονται σε δύο προσω¬ 
ρινά Μητρώα, το Μητρώο «Δικαιούχων - Εργαζομένων» 
και το Μητρώο «Δικαιούχων -Ανέργων». Στα Μητρώα 
αναγράφονται: ο κωδικός αριθμός αίτησης των δικαι¬ 
ούχων, τα τέσσερα τελευταία ψηφία του Αριθμού Φορο¬ 
λογικού Μητρώου τους (ΑΦΜ) και τα τέσσερα τελευταία 


ψηφία του Αριθμού Μητρώου Κοινωνικής Ασφάλισης 
τους (ΑΜΚΑ), το ονοματεπώνυμο των ωφελούμενων 
παιδιών ανά δικαιούχο και τα τέσσερα τελευταία ψηφία 
του Αριθμού Μητρώου Κοινωνικής Ασφάλισης (ΑΜΚΑ) 
αυτών, ο συνολικός αριθμός μορίων των δικαιούχων, 
τα μόρια που αντιστοιχούν σε καθένα από τα κριτήρια 
κατάταξης της παρ. 2 του παρόντος, η σειρά κατάταξης 
των δικαιούχων με βάση τη συνολική μοριοδοτηση των 
κριτηρίων και ο μοναδικός ηλεκτρονικός κωδικός αριθ¬ 
μός της Επιταγής Διαμονής σε Παιδικές Κατασκηνώσεις 
για κάθε ωφελούμενο τέκνο ανά επιλεγέντα δικαιούχο. 

6. Για τους δικαιούχους που δεν πληρούν τις απαιτού- 
μενες προϋποθέσεις, όπως αυτές εξειδικεύονται από τη 
Δημόσια Πρόσκληση, συντάσσεται προσωρινός Πίνακας 
Αποκλεισμένων, με αναφορά στην ιδιότητα με την οποία 
συμμετέχουν και στον συγκεκριμένο λόγο αποκλεισμού 
τους. 

7. Τέκνα που δηλώθηκαν ως ωφελούμενα στην αίτη¬ 
ση, χωρίς να πληρούν τις προϋποθέσεις της παρ. 2 του 
αρθρ. 2 της παρούσας, δεν λαμβάνονται υπόψη κατά 
την κατάρτιση των Μητρώων Δικαιούχων και του Πίνακα 
Αποκλεισμένων. 

8. Τα προσωρινά Μητρώα Δικαιούχων και ο προσωρι¬ 
νός Πίνακας Αποκλεισμένων αναρτώνται στηνδιαδικτυ- 
ακή πύλη του ΟΑΕΔ (νννννν.ΟΒθό.ςή και ανακοινώνεται η 
έκδοση τους στον Πίνακα Ανακοινώσεων των αρμοδίων 
Υπηρεσιών (ΚΠΑ2) του ΟΑΕΔ. 

9. Οι δικαιούχοι που κατέθεσαν ηλεκτρονική αίτηση 
συμμετοχής έχουν δικαίωμα υποβολής προς το ΔΣ του 
ΟΑΕΔ μίας και μόνο ηλεκτρονικής ένστασης κατά των 
αποτελεσμάτων των προσωρινών Μητρώων Δικαιούχων 
και του προσωρινού Πίνακα Αποκλεισμένων εντός της 
αποκλειστικής προθεσμίας τριών (3) εργασίμων ημε¬ 
ρών από την επομένη ημέρα της δημοσιεύσεως τους 
στη διαδικτυακή πύλη του ΟΑΕΔ. Λεπτομέρειες για την 
υποβολή και την εξέταση των ενστάσεων καθορίζονται 
στη Δημόσια Πρόσκληση. 

10. Μετά την εξέταση των ενστάσεων από το Δ.Σ. του 
Οργανισμού, καταρτίζονται τα Οριστικά Μητρώα «Δικαι¬ 
ούχων - Ανέργων» και «Δικαιούχων - Εργαζομένων» και ο 
οριστικός Πίνακας Αποκλεισμένων, τα οποία αναρτώνται 
στην διαδικτυακή πύλη του ΟΑΕΔ (νννννν.οΒθά.ςιΐ') και 
ανακοινώνεται η έκδοση τους στον Πίνακα Ανακοινώσε¬ 
ων των αρμοδίων Υπηρεσιών (ΚΠΑ2) του ΟΑΕΔ. 

11. Σε περίπτωση που κατά την κατάρτιση των Μητρώ¬ 
ων δεν προκύπτει η προβλεπόμενη ποσόστωση της παρ. 
5 του αρθρ. 2 της παρούσας, οι κενές θέσεις του ενός 
Μητρώου πληρούνται από τους επιλαχόντεςτου άλλου. 

12. Τα προσωρινά και οριστικά Μητρώα Δικαιούχων 
και ο προσωρινός και οριστικός Πίνακας Αποκλεισμένων 
καταρτίζονται από τη Διοικήτρια του ΟΑΕΔ ή από το αρ¬ 
μόδιο όργανο που ορίζεται με απόφαση της. 

Άρθρο 9 

ΑΙΤΗΣΕΙΣ ΥΠΟΨΗΦΙΩΝ ΠΑΡΟΧΩΝ - 

ΔΙΑΔΙΚΑΣΙΑ ΥΠΟΒΟΛΗΣ 

1. Οι αιτήσεις συμμετοχής των υποψηφίων παροχών 
υποβάλλονται προς τον ΟΑΕΔ αποκλειστικά με ηλεκτρο¬ 
νικό τρόπο μέσω των ηλεκτρονικών Υπηρεσιών της Δια- 
δικτυακής Πύλης του ΟΑΕΔ (νννννν.οΒθά.ςι·) με τη χρήση 

κωδικών πρόσβασης. Λεπτομέρειες για τη διαπίστευση 
των χρηστών, τη συμπλήρωση και ηλεκτρονική υποβολή 
των αιτήσεων καθώς και για τα απαιτούμενα δικαιολο- 
γητικά καθορίζονται με τη Δημόσια Πρόσκληση. Σε πε¬ 
ρίπτωση υποβολής αίτησης με τρόπο διαφορετικό από 
αυτόν που ορίζεται ρητά στην Πρόσκληση, η αίτηση δεν 
λαμβάνεται υπόψη (ή απορρίπτεται). 

2. Η ηλεκτρονική αίτηση υποβάλλεται μέσα στην προ¬ 
θεσμία που ορίζεται ρητά στην Πρόσκληση. 

Μετά τη λήξη της προθεσμίας δεν είναι δυνατή η υπο¬ 
βολή αιτήσεων. 

3. Η ηλεκτρονική αίτηση συμμετοχής επέχει θέση δή¬ 
λωσης αποδοχής των όρων και των προϋποθέσεων του 
προγράμματος καθώς και δήλωσης του άρθρου 8 του 
ν. 1599/1986 (ΦΕΚ Α' 75) για τα στοιχεία που διαλαμβά¬ 
νονται σε αυτήν. Η ανακρίβεια των στοιχείων που δηλώ¬ 
νονται στην αίτηση επισύρει τις προβλεπόμενες ποινικές 
και διοικητικές κυρώσεις. 

4. Οι δυνητικοί πάροχοι φέρουν την ευθύνη της πλή¬ 
ρους και ορθής συμπλήρωσης της ηλεκτρονικής τους 
αίτησης. Διόρθωση ή τροποποίηση ή συμπλήρωση των 
αιτήσεων, συμπλήρωση τυχόν ελλειπόντων στοιχείων - 
δικαιολογητικών, έστω και συμπληρωματικών ή διευκρι¬ 
νιστικών, επιτρέπεται με νέες αιτήσεις που υποβάλλονται 
έωςτη λήξη της προθεσμίας υποβολήςτων αιτήσεων σε 
αντικατάσταση των προηγουμένων. 

5. Οι πάροχοι οφείλουν να επισυνάψουν στην ηλεκτρο¬ 
νική αίτηση τους τα απαιτούμενα για τη συμμετοχή στο 
πρόγραμμα δικαιολογητικά, όπως καθορίζεται στη Δη¬ 
μόσια Πρόσκληση, διαφορετικά αποκλείονται από τη 
συμμετοχή στο πρόγραμμα. 

Άρθρο 10 

ΚΑΤΑΡΤΙΣΗ ΜΗΤΡΩΟΥ ΠΑΡΟΧΩΝ 

1. Μετά την επεξεργασία των αιτήσεων των παροχών 
συντάσσεται το προσωρινό Μητρώο Παροχών. Για τους 
υποψηφίους που από τον έλεγχο των αιτήσεων προκύ¬ 
πτει ότι δεν πληρούν τις προϋποθέσεις που ορίζονται 
στη Δημόσια Πρόσκληση, συντάσσεται προσωρινός 
Πίνακας Αποκλεισμένων, με σαφή αναφορά στον συ¬ 
γκεκριμένο λόγο αποκλεισμού για κάθε υποψήφιο. 

2. Το προσωρινό Μητρώο Παροχών και ο προσωρινός 
Πίνακας Αποκλεισμένων αναρτώνται στη διαδικτυακή 
πύλη του ΟΑΕΔ (νννννν.οθθά.ςιΐ') και ανακοινώνεται η έκ¬ 
δοση τους στον Πίνακα Ανακοινώσεων των αρμοδίων 
Υπηρεσιών (ΚΠΑ2) του ΟΑΕΔ. 

3. Οι υποψήφιοι που κατέθεσαν ηλεκτρονική αίτηση 
συμμετοχής έχουν δικαίωμα υποβολής προς το ΔΣ του 
ΟΑΕΔ μίας και μόνο ηλεκτρονικής ένστασης κατά των 
αποτελεσμάτων του προσωρινού Μητρώου Παροχών 
και του προσωρινού Πίνακα Αποκλεισμένων εντός της 
αποκλειστικής προθεσμίας τριών (3) εργάσιμων ημερών 
από την επομένη ημέρα της δημοσιεύσεωςτους. Λεπτο¬ 
μέρειες για την υποβολή και την εξέταση των ενστάσεων 
καθορίζονται στη Δημόσια Πρόσκληση. 

4. Μετά την εξέταση των ενστάσεων των παροχών από 
το Δ.Σ. του Οργανισμού, καταρτίζεται το οριστικό Μη¬ 
τρώο Παροχών και ο οριστικός Πίνακας Αποκλεισμένων. 

5. Το οριστικό Μητρώο Παροχών και ο οριστικός Πίνα¬ 
κας Αποκλεισμένων αναρτώνται στη διαδικτυακή πύλη 


του ΟΑΕΔ (νννννν.οΒθά.ρΐ") και ανακοινώνεται η έκδοση 
τους στον Π ίνακα Ανακοινώσεων των αρμοδίων Υπηρε¬ 
σιών (ΚΠΑ2) του ΟΑΕΔ. 

6. Το προσωρινό και οριστικό Μητρώο Παροχών και 
ο προσωρινός και οριστικός Πίνακας Αποκλεισμένων 
καταρτίζονται από τη Διοικήτρια του ΟΑΕΔ ή από το 
αρμόδιο όργανο που ορίζεται με απόφαση της. 

Άρθρο 11 

ΛΟΙΠΟΙ ΟΡΟΙ ΚΑΙ ΠΡΟΫΠΟΘΕΣΕΙΣ - 

ΣΥΜΒΑΣΗ ΔΙΚΑΙΟΥΧΩΝ ΚΑΙ ΠΑΡΟΧΩΝ 

1. Η διαδικασία εκδήλωσης ενδιαφέροντος, οι υποχρε¬ 
ώσεις και τα δικαιώματα δικαιούχων και παροχών, καθώς 
και οι λοιποί όροι και προϋποθέσεις του προγράμματος 
περιγράφονται αναλυτικά στη Δημόσια Πρόσκληση. 

2. Οι δικαιούχοι και οι πάροχοι συμπληρώνουν και 
υπογράφουν προτυποποιημένη, αναρτημένη στη δια- 
δικτυακή πύλη του ΟΑΕΔ σύμβαση, η οποία βασίζεται 
στους όρους και τις προϋποθέσεις της Δημόσιας Πρό¬ 
σκλησης. Η σύμβαση αυτή καθώς και τα δικαιολογητικά 
που σύμφωνα με τη Δημόσια Πρόσκληση πρέπει να τη 
συνοδεύουν, διαβιβάζονται με ηλεκτρονική σάρωση 
στον ΟΑΕΔ. 

3. Η σύναψη σύμβασης μεταξύ δικαιούχου και παρό- 
χου γεννά την αξίωση του δεύτερου να εισπράξει από 
τον ΟΑΕΔ ποσό αντίστοιχο με την οικονομική αξία της 
Επιταγής Διαμονής σε Παιδικές Κατασκηνώσεις, όπως 
αυτή ορίζεται στην παρ. 2 του αρθρ. 4 της παρούσας, ως 
αντάλλαγμα του συνόλου των παρεχομένων υπηρεσιών 
διαμονής. 

Άρθρο 12 

ΔΙΑΔΙΚΑΣΙΑ ΕΛΕΓΧΟΥ 

Οι διοικητικοί και επιτόπιοι έλεγχοι διενεργούνται από 
υπαλλήλους του ΟΑΕΔ σύμφωνα με τις κείμενες διατά¬ 
ξεις. 

Άρθρο 13 

ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ 

1. Οι αιτήσεις των παροχών και τα σχετικά δικαιολογη- 
τικά για την αποπληρωμή του προγράμματος, όπως αυτά 
ορίζονται στη Δημόσια Πρόσκληση, υποβάλλονται είτε 
από την πρώτη του μήνα που έπεται του μήνα λήξης της 
σύμβασης είτε από την επομένη της ημερομηνίας λήξης 
υλοποίησης του προγράμματος και μέχρι την 31.12.2017. 
Αιτήσεις που υποβάλλονται εκπρόθεσμα απορρίπτονται. 

2. Αρμόδιο όργανο για την αποπληρωμή του προγράμ¬ 
ματος ορίζεται ο Προϊστάμενος του ΚΠΑ 2 της περιοχής 
αρμοδιότητας της έδρας της επιχείρησης/παρόχου. 

3. Δεν είναι δυνατή η αποπληρωμή πριν από τη διε¬ 
νέργεια του ελέγχου υπαγωγής του παρόχου στο πρό¬ 
γραμμα ή στην περίπτωση αρνητικού ελέγχου υπαγωγής 
(ελέγχου του αρθρ. 12 της παρούσης). 

Άρθρο 14 

ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει κατά την υλοποίηση του 
προγράμματος επιλύεται με απόφαση του ΔΣτου ΟΑΕΔ 
ή του οργάνου που αυτό ορίζει, μετά από γνώμη της 
Επιτροπής Ε.Λ.Ε.Κ.Π. 

Άρθρο 15 

ΠΑΡΑΒΑΣΗ ΤΩΝ ΟΡΩΝ 
ΤΗΣ ΠΡΟΣΚΛΗΣΗΣ - ΚΥΡΩΣΕΙΣ 

Με απόφαση του Δ.Σ. του Οργανισμού μετά από γνώ¬ 
μη της Επιτροπής Ε.Λ.Ε.Κ.Π. η παράβαση των όρων του 
προγράμματος από τους δικαιούχους και τους παρόχους, 
εκτός της διακοπής της επιδότησης, μπορεί να επιφέρει 
τον αποκλεισμό τους από το πρόγραμμα έως τρία (3) 
χρόνια και έως πέντε (5) χρόνια αντίστοιχα. 

Άρθρο 16 
ΤΕΛΙΚΕΣ ΔΙΑΤΑΞΕΙΣ 

«Με τη Δημόσια Πρόσκληση εκδήλωσης ενδιαφέρο¬ 
ντος ρυθμίζονται οι λεπτομέρειες που ανακύπτουν κατά 
την εφαρμογή της απόφασης αυτής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2017 

Οι Υπουργοί 

Εργασίας, Κοινωνικής Αναπληρωτής 

Ασφάλισης και Κοινωνικής Υπουργός 
Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθ. ΥΠΠΟΑ/ΓΔΥΑ/ΔΕΑΕΑ/ 
ΤΕΑΣΠ/434347/28832 /4488/56 (2) 

Ίδρυση Σχολής ΠροπονητώνΤΑΕΚΒΟΝΤΟ ΙΤΡ Γ' 
Κατηγορίας στην Αθήνα. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ 

Έχοντας υπόψη 

Ι.Τις διατάξεις: 

α) Του π.δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 
98/Α722-4-2005). 

β) Του άρθρου 136 παρ. 6 του ν. 2725/1999 (ΦΕΚ 
ΑΊ21), όπως αντικαταστάθηκε με το άρθρο 78 παρ. 2 
του ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 


δ) Του ν. 3861/09-07-2010 (ΦΕΚ 112 Α') «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

ε) Του π.δ. 104/2014 «Οργανισμός Υπουργείου Πο¬ 
λιτισμού και Αθλητισμού» (ΦΕΚ171/Α/28/08/2014) 
όπως τροποποιήθηκε με τους ν. 4326/15 (ΦΕΚ 49/ 
Α/13/05/2015) και 4373/16 (ΦΕΚ 49/Α/01 /04/2016). 

στ) Του π.δ. 70/2015 (ΦΕΚ 114/Α') «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων». 

η) Του π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών »(ΦΕΚ 210/Α/5-11 -2016). 

2. Την υπ' αριθ. ΥΠΠΟΑ/375614/9900/11-11-2016 
απόφαση του Πρωθυπουργού και της Υπουργού Πολι¬ 
τισμού και Αθλητισμού, «Ανάθεση αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη» (ΦΕΚ 3672/Β/11.11.2016). 

3. Την υπ' αριθ. ΥΠΠΟΑ/ΓΔΥΑ/ΑΤΔΑΔΤΑ/414930/ 
27692/7696 απόφαση μεταβίβασης του δικαιώμα¬ 
τος υπογραφής «Με εντολή Υφυπουργού» στο Γενικό 
Γραμματέα Αθλητισμού, τον Προϊστάμενο Γενικής Δι¬ 
εύθυνσης Υποστήριξης Αθλητισμού, τους Προϊστα¬ 
μένους Διευθύνσεων, Τμημάτων και Αυτοτελών Τμη¬ 
μάτων της Γενικής Γραμματείας Αθλητισμού του 
Υπουργείου Πολιτισμού και Αθλητισμού (ΦΕΚ 4057/Β7 
16-12-2016). 

4. Το αριθ. πρωτ: 133562/21-04-2016 έγγραφο του Γε¬ 
νικού Γραμματέα Αθλητισμού προς την Αθλητική Ομο¬ 
σπονδία ΤθθΚννοη-άο Ελλάδος. 

5. Τα υπ' αριθ. ΥΠΠΟΑ/434195/28-12-2016, ΥΠΠΟΑ/ 
434347/28-12-2016, ΥΠ ΠΟΑ/434246/28-12-2016 και 
ΥΠΠΟΑ/281715/14-10-2015 έγγραφα της Αθλητικής 
Ομοσπονδίας ΤθθΚννοη-άο Ελλάδος. 

6. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

7. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται σχολή προπονητών Γ' κατηγορίας στο άθλη¬ 
μα του ΤΑΕΚΒΟΝΤΟ ΙΤΕ, η οποία θα λειτουργήσει στην 
Αθήνα στο διάστημα από 01/03/2017 έως 28/02/2018 
με σύνολο εκπαιδευτικών ωρών κατά ελάχιστο όπως 
ορίζεται από τον παρακάτω πίνακα. 


Επίπεδο 

Διδακτικές 

ώρες 

Διπλωματική εργασία/ 
άλλες εργασίες 

Πρακτική 

άσκηση 

Διάρκεια λειτουργίας 
σχολής (ελάχιστη) 

Συνολική 

διάρκεια 

Γ 

300 


50 

6 μήνες 

350 


Η διοίκηση, η διεύθυνση, η λειτουργία της σχολής και κάθε άλλη λεπτομέρεια καθορίζονται ως εξής: 


Άρθρο 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συγκροτείται από τους: 

1. ΤΣΑΟΥΣΟΓΛΟΥ ΧΡΥΣΑΝΘΗ, υπάλληλος ΠΕ Διοικητικού-Οικονομικού της ΓΓΑ, ως Πρόεδρος. 

2. ΚΟΥΛΟΥΡΙΔΑΚΗ ΣΤΥΛΙΑΝΗ υπάλληλος ΠΕ Διοικητικού-Οικονομικού της ΓΓΑ, ως μέλος. 

3. ΒΡΑΧΝΟΣ ΣΙΜΕΩΝ, υπάλληλος ΠΕ Φυσικής Αγωγής και Αθλητισμού της ΓΓΑ, ως μέλος. 

4. ΒΑΛΑΣΙΑΔΗΣ ΑΝΑΣΤΑΣΙΟΣ, Πρόεδρος της Αθλητικής Ομοσπονδίας ΤθθΚννοη-άο Ελλάδος, ως μέλος. 

5. ΦΙΤΖΙΟΣ ΠΑΝΑΓΙΩΤΗΣ, Ειδικός Γραμματέας της Αθλητικής Ομοσπονδίας ΤθθΚννοη-άο Ελλάδος, ως μέλος. 
Γραμματείς της Επιτροπής ορίζονται οι: ΜΠΟΥΛΟΥΓΟΥΡΗ ΑΝΤΙΓΟΝΗ υπάλληλος ΔΕ Διοικητικών-Γραμματέων και 

ΤΣΑΒΛΗ ΜΑΡΙΑ υπάλληλος ΔΕ Διοικητικών-Γραμματέων 
της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμοδι¬ 
ότητες: 

α. Εγκρίνει το αναλυτικό πρόγραμμα σπουδών (ελέγχει 
αν είναι συμβατό με τις προδιαγραφές που ορίζονται 
στο άρθρο 3 της παρούσας απόφασης) και το διδακτι¬ 
κό προσωπικό (ελέγχει αν είναι ενταγμένο στο μητρώο 
εκπαιδευτών των σχολών προπονητών της ΓΓΑ). 

β. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από τον 
Διευθυντή, η επιτροπή διοίκησης προβαίνει στην επικύ¬ 
ρωση των αποτελεσμάτων και καταρτίζει πίνακες επιτυχό- 
ντων και αποτυχόντων (συντάσσοντας σχετικό πρακτικό). 

γ. Οι γραμματείς της σχολής μεριμνούν για τη συγκέντρω¬ 
ση των αιτήσεων και των δικαιολογητικών των υποψηφίων 
και συντάσσουν σχετικό πίνακα. Επίσης συμπληρώνουν πί¬ 
νακα μετά στοιχεία των υποψηφίων τον οποίο υποβάλλουν 
στο αρμόδιο τμήμα της ΓΓΑ για την αναζήτηση της ποινικής 
κατάστασηςτων υποψηφίων προπονητών. Ενημερώνουν 
τα μέλη για τις συνεδριάσεις της επιτροπής και συντάσσουν 
τα πρακτικά των συνεδριάσεων. Το έργο των γραμματέων 
συνεπικουρούν υπάλληλοι των ομοσπονδιών που ορίζο¬ 
νται με απόφαση του ΔΣ της ομοσπονδίας. 

δ. Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες και 
οι ώρες διδασκαλίας) παραδίδεται εντός δύο (2) μηνών 
από τη λήξη της σχολής με ευθύνη του Προέδρου, στο 
αρμόδιο τμήμα της ΓΓΑ . 

ε. Επίσης, δημιουργεί και παραδίδει αρχείο με τα απο¬ 
τελέσματα των εξετάσεων (γραπτών και προφορικών) 
ανά εξεταζόμενο μάθημα (γραπτά εξετάσεων, βαθμο¬ 
λογίες εξεταστών στα πρακτικά μαθήματα, κλπ). 

στ. Αποφασίζει για τους χώρους υλοποίησηςτου θεω¬ 
ρητικού και πρακτικού μέρους που πληρούν τις προδια¬ 
γραφές και ειδικά για τους αθλητικούς χώρους θα πρέπει 
να έχουν άδεια λειτουργίας. 

ζ. Εγκρίνει το πρόγραμμα και τη διαδικασία των εξε¬ 
τάσεων λαμβάνοντας όλα τα αναγκαία μέτρα για την 
αντικειμενική αξιολόγηση των υποψηφίων. Ενδεικτικά 
αναφέρεται ότι οι γραπτές εξετάσεις και οι αξιολογήσεις 
θα πρέπει να γίνονται με καλυμμένα τα ονόματα των υπο¬ 
ψηφίων, οι προφορικές εξετάσεις από τριμελή επιτροπή 
και οι αξιολογήσεις των εργασιών από δύο εξεταστές, 
η. Εγκρίνει τον Κανονισμό Λειτουργίας της σχολής. 

Άρθρο 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 
Διευθυντής της σχολής ορίζεται ο ΓΡΟΥΙΟΣ ΓΕΩΡΓΙΟΣ, 
Καθηγητής ΤΕΦΑΑ Θεσσαλονίκης. 

Ο Διευθυντής της σχολής έχει τις ακόλουθες αρμο¬ 
διότητες: 


- Εισηγείται το αναλυτικό πρόγραμμα σπουδών 
στην Επιτροπή Διοίκησης και το διδακτικό προσωπι¬ 
κό, καθώς και το ωρολόγιο πρόγραμμα, λαμβάνοντας 
υπόψη όσα προβλέπονται για τα υποχρεωτικά μα¬ 
θήματα και το διδακτικό προσωπικό στην παρούσα 
απόφαση. 

- Έχει ευθύνη για κάθε θέμα που σχετίζεται με τη λει¬ 
τουργία της σχολής και που δεν ανήκει στον κύκλο αρ¬ 
μοδιοτήτων άλλου οργάνου, για το διδακτικό, εργατικό 
και βοηθητικό προσωπικό, για την υλοποίηση του προ¬ 
γράμματος, τον έλεγχο των παρουσιών και των απουσι¬ 
ών των σπουδαστών (τηρώντας σχετικό παρουσιολόγιο) 
και γενικά την τήρηση του κανονισμού λειτουργίας της 
σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Έχει το δικαίωμα επιβολής κυρώσεων κατά περίπτω¬ 
ση έως και την αποβολή υποψηφίου από τη σχολή (με 
αιτιολογημένη εισήγηση του και απόφαση της επιτροπής 
διοίκησης της σχολής). 

- Ελέγχει και εποπτεύει τη λειτουργικότητα των χώ¬ 
ρων και του απαιτούμενου υλικού και εξοπλισμού, καθώς 
και των συναφών οργάνων για την καλή λειτουργία της 
σχολής. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμμένο 
πίνακα αποτελεσμάτων με τους επιτυχόντες και αποτυ- 
χόντες σπουδαστές της σχολής, καθώς και συγκεντρω¬ 
τικό πίνακα βαθμολογίας των μαθημάτων στα οποία 
εξετάστηκαν όλοι οι σπουδαστές της σχολής. 

Μετά το πέρας της σχολής συντάσσει έκθεση με τις 
παρατηρήσεις και τυχόν προτάσεις του, την οποία υπο¬ 
βάλει στο αρμόδιο τμήμα της ΓΓΑ. 

Άρθρο 3 

ΠΡΟΓΡΑΜΜΑ ΣΠΟΥΔΩΝ 


ΚΥΚΛΟΣ/ΓΟΜΕΑΣ 1 ΓΕΝΙΚΩΝ ΜΑΘΗΜΑΤΩΝ (Επίπεδο 1) 


1 

Ανατομία 

10 ώρες 

2 

Αθλητική Διαιτολόγια 

10 ώρες 

3 

Αθλητιατρική 

10 ώρες 

4 

Εργοφυσιολογία 

10 ώρες 

5 

Φυσικοθεραπεία 

10 ώρες 

6 

Φυσιολογία 

10 ώρες 

7 

Βιομηχανική 

10 ώρες 


ΣΥΝΟΛΟ 

70 ώρες 


ΚΥΚΛΟΣ/ΓΟΜΕΑΣ 2 ΓΕΝΙΚΩΝ ΜΑΘΗΜΑΤΩΝ (Επίπεδο 1) 


1 

Αθλητική Παιδαγωγική 

10 ώρες 

2 

Αθλητική Ψυχολογία 

15 ώρες 

3 

Οργάνωση και Διοίκηση 
Αθλητισμού 

10 ώρες 

4 

Κινητική Συμπεριφορά (Μάθηση) 

20 ώρες 

5 

Μεθοδολογία Αθλητικής Έρευνας 

10 ώρες 

6 

Ιστορία του Τ.Κ.ϋ από 
αρχαιοτάτων χρόνων μέχρι σήμερα. 
Ιστορική εξέλιξη τουΤ.ΚΟΙ.Τ.Γ 

15ώρες 


ΣΥΝΟΛΟ 

80 ώρες 


ΚΥΚΛΟΣ/ΤΟΜΕΑΣ 3 ΜΑΘΗΜΑΤΑ ΕΙΔΙΚΕΥΣΗΣ (Επίπεδο 1) 


1 

Γενική Προπονητική 

20 ώρες 

2 

Ειδική Προπονητική 

20 ώρες 

3 

Κανονισμοί Αγώνων 

20 ώρες 

4 

Ειδικά Θέματα 

20 ώρες 

5 

Προπονητική Τακτική- 
τεχνική (Εξάσκηση) 

20 ώρες 

6 

Τεχνική Ανάλυση 

20 ώρες 

7 

Μεθοδολογία Διδασκαλίας 

20 ώρες 

8 

Χρήση Η/Υ για προγραμματισμό και 
έλεγχο προπόνησης 

10 ώρες 


ΣΥΝΟΛΟ 

150 ώρες 


ΕΠΟΠΤΕΥΟΜΕΝΗ ΚΑΙ ΚΑΘΟΔΗΓΟΥΜΕΝΗ 
ΠΡΑΚΤΙΚΗ ΔΙΔΑΣΚΑΛΙΑ 


Η επιτυχής παρακολούθηση συνίσταται: (α) στην πα¬ 
ρακολούθηση μαθημάτων (παρουσίες) (β) στιςγραπτές 
εξετάσεις στα διδασκόμενα μαθήματα η/και πρακτικές 
εξετάσεις (για το πρακτικό μέρος των μαθημάτων ειδί¬ 
κευσης) (γ) στις εργασίες προόδου (ατομικές ή ομαδι¬ 
κές, προαιρετικές ή υποχρεωτικές, σε θέματα ή γνωστικά 
αντικείμενα). 

Οι ώρες των εξετάσεων δεν υπολογίζονται στις διδα¬ 
κτικές ώρες. 

Το αναλυτικό περιεχόμενο του κάθε μαθήματος για 
κάθε επίπεδο αναρτάται στην ιστοσελίδα της ΓΓΑ. 

Πτυχιούχοι ΤΕΦΑΑ καθώς και άλλων τμημάτων ΑΕΙ 
μπορούν να «μεταφέρουν» τις παρακολουθήσεις των 
γνωστικών αντικειμένων που έχουν διδαχθεί στα υπο¬ 
χρεωτικά μαθήματα των κύκλων 1 και 2 με τους αντί¬ 
στοιχους βαθμούς. 

Η εποπτευόμενη ή καθοδηγούμενη πρακτική άσκη¬ 
ση (50 ώρες) πιστοποιείται με την διαδικασία την οποία 
ορίζει με απόφαση της η Επιτροπή Διοίκησης όπου 
καθορίζονται οι όροι και οι προϋποθέσεις επιτυχούς 
άσκησης. 

Άρθρο 4 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή επιστήμο¬ 
νες με ανάλογα προσόντα (με μέλη ΔΕΠ) (ΔΙΔΑΚΤΟΡΙΚΟ, 
ΕΡΕΥΝΗΤΙΚΟ, ΔΙΔΑΚΤΙΚΟ, ΠΡΟΠΟΝΗΤΙΚΟ ΚΑΙ ΣΥΓΓΡΑ¬ 
ΦΙΚΟ ΕΡΓΟ). 

Το διδακτικό-εκπαιδευτικό προσωπικό της σχολής 
προπονητών θα πρέπει να: 


α) Έχει υποβάλλει αίτηση στη ΓΓΑ προκειμένου να εισα- 
χθεί στο μητρώο εκπαιδευτών των σχολών προπονητών 
της ΓΓΑ. 

β) Συνεργάζεται για κάθε θέμα που αφορά στην ομαλή 
ενάσκηση των καθηκόντων του και την εύρυθμη λει¬ 
τουργία της σχολής με το διευθυντή της σχολής. 

γ) Παραδώσει τη διδαχθεισα ύλη με τη μορφή γρα¬ 
πτών σημειώσεων σε ηλεκτρονική μορφή (5 σελ. /εκπαι¬ 
δευτική ώρα θεωρητικού μέρους). Η συγγραφή των ση¬ 
μειώσεων θα γίνεται με βάση οδηγίες και προδιαγραφές 
οι οποίες θα δίνονται στους εκπαιδευτές με την έναρξη 
της σχολής από τον Διευθυντή της σχολής. 

δ) Παραδώσει στο διευθυντή της σχολής, τα αποτε¬ 
λέσματα των εξετάσεων μέσα σε διάστημα τριών (3) 
ημερών από τη διεξαγωγή τους. 

Στο πρόσωπο του διδακτικού - εκπαιδευτικού προ¬ 
σωπικού δεν πρέπει να συντρέχουν τα κωλύματα που 
προβλέπονται από το άρθρο 8 του ν. 3528/9.2.2007, ΦΕΚ 
26/Α' σε συνδυασμό με τα κωλύματα που προβλέπονται 
από το άρθρο 3 του ν. 2725/1999 όπως ισχύει. 

Για τα μαθήματα του κύκλου της ειδίκευσης και ειδικό¬ 
τερα του πρακτικού μέρους αυτών, μπορούν να εγγρα- 
φούν στο μητρώο και να αξιοποιηθούν σε περίπτωση 
που υπάρχει έλλειψη εκπαιδευτών με τις προδιαγραφές 
όπως ορίζονται ανωτέρω και προπονητές Α' κατηγορί¬ 
ας, πτυχιούχοι ΑΕΙ, με πολυετές (πέραν της πενταετίας) 
προπονητικό και διδακτικό έργο. 

Όπου ζητείται προπονητική εμπειρία/έργο θα πρέπει 
να υποβάλλονται ιδιωτικά συμφωνητικά θεωρημένα από 
τις οικονομικές αρχές, βεβαιώσεις αθλητικών φορέων 
καθώς και φύλλα αγώνων/πινάκια αγώνων για την επι¬ 
βεβαίωση όσων αναγράφονται στις βεβαιώσεις (λαμβά- 
νοντας υπόψη περιορισμούς ως προς την ύπαρξη και 
διατήρηση αρχείων από τους οικείους φορείς). 

Άρθρο 5 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφαση της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται από 
απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας.Το χρηματικό 
ποσό για τα συνολικά δίδακτρα φοίτησης εκάστου υπο¬ 
ψηφίου καθορίζεται στο ποσό των 250 ευρώ, το οποίο 
καταβάλλεται ανταποδοτικά (όπως ορίζει το άρθρο 78 
παρ. 2 του ν. 4170/11.07.2013, ΦΕΚ 163/Α712.07.2013) 
και κατατίθεται στο τραπεζικό λογαριασμό της Ομο¬ 
σπονδίας η οποία συντάσσει τον προϋπολογισμό της 
σχολής και τον γνωστοποιεί στην επιτροπή διοίκησης 
της σχολής. Οι πληρωμές των δαπανών της σχολής γί¬ 
νονται από την αρμόδια υπηρεσία της ομοσπονδίας, η 
οποία είναι και οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. Με 
αιτιολογημένη πρόταση της ομοσπονδίας μπορεί να 
λειτουργήσει σχολή και με μικρότερο αριθμό ο οποίος 
δεν μπορεί να είναι μικρότερος από είκοσι (20) άτομα. 

4. Ανάλογα με τον αριθμό των υποψηφίων μπορούν 
σε κάθε σχολή να δημιουργούνται τμήματα με σκοπό 
την καλύτερη λειτουργία της σχολής και την επίτευξη 
των μαθησιακών στόχων.Τατμήματα αυτά μπορούν να 
αφορούν το σύνολο των μαθημάτων ή μέρος αυτών και 
ιδιαίτερα του πρακτικού μέρους. Ο ανώτατος αριθμός 
του κάθετμήματοςγιατα θεωρητικό μέροςείναι 70 άτο¬ 
μα και για το πρακτικό μέρος 50 άτομα. Σε περίπτωση 
που ο αριθμός των συμμετεχόντων δεν υπερβαίνει τους 
80, όσον αφορά το θεωρητικό μέρος, η υλοποίηση του 
μπορεί να γίνει ως ένα τμήμα. 

Άρθρο 6 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι προϋποθέσεις συμμετοχής στη σχολή προπονητών 
είναι: 

1. Να είναι υγιής και αρτιμελής σε βαθμό που δεν δη¬ 
μιουργεί πρόβλημα στη διδασκαλία του αθλήματος και 
αποδεικνύεται από ιατρική βεβαίωση υγείας και αρτι- 
μέλειας. 

2. Να έχει ηλικία μεγαλύτερη των 21 ετών (συμπληρω¬ 
μένο το 21 ο έτος πριν την έναρξη της σχολής). 

3. Να είναι κάτοχος Απολυτήριου Λυκείου ή εξατάξιου 
Γυμνασίου ή άλλης ισότιμης Σχολής. 

4. α) Να είχε ενεργό συμμετοχή ως αθλητής/τρια με 
δελτίο αθλητή/τριας και συμμετοχή σε επίσημους αγώ¬ 
νες ενταγμένους στο ετήσιο αγωνιστικό πρόγραμμα της 
Α.Ο.Τ.Ε (μετά το 1999, έτος ίδρυσης της Α.Ο.Τ.Ε) ή της 
ΕΛ.Ο.Τ (τα έτη 1987-1999) ή του Σ.Ε.Γ.Α.Σ (πριν το έτος 
1987) με βάση φύλλα αγώνων, σε ειδικά αναγνωρισμένα 
αθλητικά σωματεία για τουλάχιστον πέντε (5) έτη την 
οποία βεβαιώνει η Α.Ο.Τ.Ε. ή 

β) Να είχε κατακτήσει 1 η έως και 3η Πανελλήνια θέση 
σε ειδικά αναγνωρισμένα αθλητικά σωματεία , 1η έως 
και 8η Πανευρωπαϊκή ή Παγκόσμια θέση ως αθλητής- 
τρια στο άθλημαΤΑΕΚΒΟΝΤΟ-Ι.Τ.Ρ που αναγνωρίζει και 
καλλιεργεί η Α.Ο.Τ.Ε, με βάση φύλλα αγώνων. 

Οι κάτοχοι πτυχίωνΤΕΦΑΑ απαιτείται να έχουν ενεργό 
συμμετοχή ως αθλητές/τριες με δελτίο αθλητή/τριας και 
συμμετοχή σε επίσημους αγώνες ενταγμένους στο ετή¬ 
σιο αγωνιστικό πρόγραμμα της Α.Ο.Τ.Ε (μετά το 1999, 
έτος ίδρυσης της Α.Ο.Τ.Ε) ή της ΕΛ.Ο.Τ (τα έτη 1987-1999) 
ή του Σ.Ε.Γ.Α.Σ (πρίν το έτος 1987) με βάση τα φύλλα 
αγώνων, σε αναγνωρισμένα αθλητικά σωματεία για του¬ 
λάχιστον δύο (2) έτη, την οποία βεβαιώνει η Α.Ο.Τ.Ε, εκτός 
εάν υπάγονται στην περίπτωση 4β, ενώ για αποφοίτους 
ΙΕΚ με ειδικότητα προπονητής αθλήματος απαιτούνται 
τουλάχιστον τέσσερα (4) έτη, εκτός εάν υπάγονται στην 
περίπτωση 4β. 

Στη σχολή δεν γίνονται δεκτοί όσοι στο πρόσωπο των 
οποίων συντρέχουν τα κωλύματα που προβλέπονται από 
το άρθρο 3 του ν. 2725/1999 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

Σε κάθε περίπτωση δεν θα γίνονται δεκτοί να παρακο¬ 
λουθήσουν τη σχολή όσοι δεν πληρούν τις αναφερόμε- 
νες στην παρούσα απόφαση προϋποθέσεις. 


Δεν επιτρέπεται σε κάθε περίπτωση η συμμετοχή στη 
σχολή προπονητών υποψηφίου του οποίου ο έλεγχος 
του φακέλου των δικαιολογητικών δεν έχει ολοκληρω¬ 
θεί ή είναι υπό αίρεση. Δεν επιτρέπεται η προσκόμιση 
βεβαιώσεων και κάθε είδους δικαιολογητικών μετά τη 
λήξη της προθεσμίας και για οποιαδήποτε λόγο. 

Άρθρο 7 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 

ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ' όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθησης 
των μαθημάτων της σχολής για κάθε υποψήφιο, δεν μπο¬ 
ρούν σε καμία περίπτωση να είναι λιγότερες του 95% των 
συνολικών ωρών διδασκαλίας. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δικαι- 
ολογητικά και περάτωσαν με επιτυχία τις θεωρητικές και 
πρακτικές εξετάσεις. 

5. Τα Διπλώματα παραδίδονται στους επιτυχόντες από 
το αρμόδιο Τμήμα της ΓΓΑ. 

6. Τα διπλώματα εκδίδονται με δαπάνη της οικείας ομο¬ 
σπονδίας και ελέγχονται από τη ΓΓΑ ως προς τη νομιμό¬ 
τητα. Το κάθε δίπλωμα για να θεωρείται έγκυρο φέρει 
σφραγίδα και αρίθμηση από τη ΓΓΑ. 

7. Ο τύπος των διπλωμάτων και τα όσα αναφέρονται 
σε αυτά είναι κοινός και σύμφωνος με πρότυπο που πα- 
ραδίδει το αρμόδιο τμήμα της ΓΓΑ. 

Άρθρο 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης Σχολής (με βάση τα όσα προβλέπονται από το 
Υπουργείο Παιδείας - βεβαίωση περί ισοτιμίας). 

4. Υπεύθυνη δήλωση (άρθρο 8 ν. 1599/1986) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις) ή 
διαβατηρίου. 

6. Άλλα δικαιολογητικά που προβλέπονται στις προ¬ 
ϋποθέσεις συμμετοχής - γενικά και ειδικά προσόντα 
συμμετοχής: 

- Βεβαίωση αθλητικής εμπειρίας από την Ομοσπονδία. 

7. Για πτυχιούχουςΤΕΦΑΑ απαιτούνται: 

- Πτυχίο-Ειδικότητα, 

- Αναλυτικό πρόγραμμα σπουδών και αναλυτική βαθ¬ 
μολογία. 

8. Για απόφοιτους ΑΕΙ-ΤΕΙ απαιτούνται: 

- Πτυχίο. 

- Αναλυτικό πρόγραμμα σπουδών και αναλυτική βαθ¬ 
μολογία (για την περίπτωση 'μεταφοράς' μαθημάτων). 

(Σημείωση: Για πτυχιούχους ΑΕΙ-ΤΕΙ δεν απαιτείται η 
προσκόμιση απολυτηρίου Λυκείου). 

Το Τμήμα Επαγγελμάτων Αθλητισμού και Σχολών 
Προπονητών της Γ.Γ.Α. θα αναζητήσει αυτεπάγγελτα την 
ποινική κατάσταση του υποψηφίου από την αρμόδια 
εισαγγελική αρχή. 

Η διαδικασία κατάθεσης της αίτησης με τα επισυνα- 
πτόμενα δικαιολογητικά (γίνονται δεκτά ευκρινή φωτο¬ 
αντίγραφα) ολοκληρώνεται τουλάχιστον ΣΑΡΑΝΤΑ (40) 
ημέρες πριν την ημερομηνία έναρξης λειτουργίας της 
σχολής, στη Γενική Γραμματεία Αθλητισμού - Ανδρέα 
Παπανδρέου 37Τ.Κ. 15180 ΜΑΡΟΥΣΙ. 

Άρθρο 9 

Κάθε θέμα που δεν προβλέπεται στην παρούσα από¬ 
φαση, ρυθμίζεται με απόφαση της επιτροπής διοίκησης 
της σχολής με αιτιολογημένη απόφαση. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Μαρτίου 2017 

Με εντολή Υφυπουργού 

Ο Γενικός Γραμματέας Αθλητισμού 

ΙΟΥΛΙΟΣ ΣΥΝΑΔΙΝΟΣ 


Αριθ. 20171268 (3) 

Τροποποίηση της υπ'αριθ. 20153149/5-6-2015 
(Φ.Ε.Κ. 1180/τ.Β/19-06-2015) απόφασης του 
Πρύτανη του Πανεπιστημίου Πειραιώς που αφο¬ 
ρά στην έγκριση του διατμηματικού Προγράμμα¬ 
τος Μεταπτυχιακών Σπουδών (ΔΠΜΣ) των Τμη¬ 
μάτων Οικονομικής Επιστήμης, Οργάνωσης και 
Διοίκησης Επιχειρήσεων, και Διεθνών και Ευρω¬ 
παϊκών Σπουδών της Σχολής Οικονομικών, Επι¬ 
χειρηματικών και Διεθνών Σπουδών του Πανεπι¬ 
στημίου Πειραιώς, μετίτλο «Δίκαιο και Οικονομία 
- ΜβϊΙθγ ϊπ Ι_3νν 3πά Εςοποπτίςδ». 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του ν. 3685/2008 και ιδίως το άρθρο 
6 (ΦΕΚ 148/τ.Α716-7-2008) «θεσμικό πλαίσιο για τις 
μεταπτυχιακές σπουδές», όπως τροποποιήθηκαν με τις 
διατάξεις του άρθρου 24 του ν. 3696/2008 (ΦΕΚ 177/ 
τ.Α725-8-2008), του άρθρου 27 του ν. 3794/2009 (ΦΕΚ 
156 /τ.Α'/04-9-2009) και του άρθρου 37, παρ. 5 του 
ν. 3848/2010 (ΦΕΚ71/τ.Α'). 

2. Τις διατάξεις του άρθρου 80 παρ. 11 α του ν. 4009/ 
2011 (ΦΕΚ 195/τ.Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων», όπως τροποποιήθηκε 
με τις διατάξεις του άρθρου 47, παρ. γ' του ν. 4025/ 

2011 (ΦΕΚ 228 /τ.Α'), του άρθρου 5 παρ. 8 του ν. 4076/ 

2012 (ΦΕΚ 159/τ.Α') και του άρθρου 34παρ. 2 του ν. 4115/ 

2013 (ΦΕΚ 24/τ.Α'). 


3. Τιςδιατάξειςτου ν. 3374/2005 και ιδίωςτα άρθρα 14 
και 15 (ΦΕΚ 189/τ.Α702-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος», όπως τροποποιήθηκε και ισχύει. 

4. Τις διατάξεις του άρθρου 34 του ν. 4301/2014 (ΦΕΚ 
223/τ.Α77-10-2014) «Οργάνωση της νομικής μορφής 
των θρησκευτικών κοινοτήτων και των ενώσεων τους 
στην Ελλάδα και άλλες διατάξεις αρμοδιότητας Γενικής 
Γραμματείας θρησκευμάτων και λοιπές διατάξεις». 

5. Τιςδιατάξειςτουάρθρου90του "Κώδικα Νομοθεσί¬ 
ας για την Κυβέρνηση και τα Κυβερνητικά Όργανα", που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α'). 

6. Το π.δ. 74 (ΦΕΚ 119/τ.Α728-5-2013) «Ίδρυση Σχο¬ 
λών- κατάργηση Τμήματος και ίδρυση κατεύθυνσης στο 
Πανεπιστήμιο Πειραιώς». 

7. Την υπ'αριθ. 20153149/5-6-2015 (ΦΕΚ 1180/τ.Β7 
19-06-2015) απόφαση του Πρύτανη του Πανεπιστημί¬ 
ου Πειραιώς που αφορά στην έγκριση του διατμημα- 
τικού Προγράμματος Μεταπτυχιακών Σπουδών (ΠΜΣ) 
των Τμημάτων Οικονομικής Επιστήμης, Οργάνωσης και 
Διοίκησης Επιχειρήσεων, και Διεθνών και Ευρωπαϊκών 
Σπουδών της Σχολής Οικονομικών, Επιχειρηματικών και 
Διεθνών Σπουδών του Πανεπιστημίου Πειραιώς, μετίτλο 
«Δίκαιο και Οικονομία - Μβϊϊθγ ίη Ιθνν 3πά Εεοποιπίςϊ». 

8. Το Ειδικό Πρωτόκολλο Συνεργασίας μεταξύ των 
Τμημάτων Οικονομικής Επιστήμης, Οργάνωσης και 
Διοίκησης Επιχειρήσεων, και Διεθνών και Ευρωπαϊκών 
Σπουδών της Σχολής Οικονομικών, Επιχειρηματικών και 
Διεθνών Σπουδών του Πανεπιστημίου Πειραιώς. 

9. Το απόσπασμα πρακτικού της Συνεδρίασης της Ει¬ 
δικής Διατμηματικής Επιτροπής της 7/2/2017. 

10. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Πειραιώς (συνεδρίαση 
17 η/9-3-201 7). 

11. Τα υπ' αριθ. 944/15.5.2012, 2038/12-8-2013 και 
1205/31.3.2014 έγγραφα της ΑΔΙΠ, από τα οποία προ¬ 
κύπτουν ότι έχει ολοκληρωθεί, αντιστοίχως, η εξωτερι¬ 
κή αξιολόγηση των Τμημάτων Οικονομικής Επιστήμης, 
Οργάνωσης και Διοίκησης Επιχειρήσεων, και Διεθνών 
και Ευρωπαϊκών Σπουδών της Σχολής Οικονομικών, Επι¬ 
χειρηματικών και Διεθνών Σπουδών του Πανεπιστημίου 
Πειραιώς. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε την υπ'αριθ. 20153149/5-6-2015 (ΦΕΚ 
1180/τ.Β719-06-2015) απόφαση Πρύτανη του Πανεπι¬ 
στημίου Πειραιώς που αφορά στην έγκριση του δια- 
τμηματικού Προγράμματος Μεταπτυχιακών Σπουδών 
(ΔΠΜΣ) των Τμημάτων Οικονομικής Επιστήμης, Ορ¬ 
γάνωσης και Διοίκησης Επιχειρήσεων, και Διεθνών και 
Ευρωπαϊκών Σπουδών της Σχολής Οικονομικών, Επιχει¬ 
ρηματικών και Διεθνών Σπουδών του Πανεπιστημίου 
Πειραιώς, με τίτλο «Δίκαιο και Οικονομία - Μβϊϊθγ ίη Ιθνν 
3πά Εεοηοιπίςε» ως ακολούθως: 

Το άρθρο 6 «Πρόγραμμα μαθημάτων» αντικαθίσταται 
ως εξής: 

Άρθρο 6 

Πρόγραμμα μαθημάτων 

Τα διδασκόμενα μαθήματα είναι εξαμηνιαία και κάθε κύκλος σπουδών που οδηγεί σε ΜΔΕ περιλαμβάνει διδακτι¬ 
κή απασχόληση (θεωρία, φροντιστηριακές ασκήσεις) ερευνητική απασχόληση και ασκήσεις. Γλώσσα διδασκαλίας 
ορίζεται η ελληνική ή η αγγλική. Οι μεταπτυχιακοί φοιτητές πρέπει να παρακολουθήσουν και να εξεταστούν επιτυ- 
χώς σε οκτώ (8) υποχρεωτικά μαθήματα και σε δύο μαθήματα επιλογής καθώς και να εκπονήσουν μεταπτυχιακή 
διπλωματική εργασία ή υποχρεωτική παρακολούθηση και επιτυχή εξέταση σε 4 μαθήματα επιλογής, πέραν των 
δύο μαθημάτων επιλογής γ' εξαμήνου, τα οποία ισοδυναμούν με την εκπόνηση διπλωματικής διατριβής. 

Το σύνολο των πιστωτικών μονάδων για την απόκτηση ΜΔΕ ανέρχεται στις 90 πιστωτικές μονάδες. 

Τα μαθήματα και η κατανομή τους ανά εξάμηνο παρουσιάζονται στον ακόλουθο πίνακα: 


Α/Α 

Α' ΕΞΑΜΗΝΟ 

Υ/Ε 

Πιστωτικές 

Μονάδες 

1 . 

Το Οικονομικό σύστημα - Οικονομικά και Δίκαιο της Ρυθμιστικής 

Πολιτικής του Κράτους 

Υ 

8 

2. 

Πολιτική και Δίκαιο του Ανταγωνισμού 

Υ 

8 

3. 

Οικονομική Ανάλυση του Δικαίου 

Υ 

7 

4. 

Οικονομική και Δίκαιο των Επιχειρήσεων 

Υ 

7 


Σύνολο Πιστωτικών Μονάδων 


30 






Β' ΕΞΑΜΗΝΟ 



1 . 

Διεθνοποίηση των Επιχειρήσεων και Διεθνές Οικονομικό Δίκαιο 

Υ 

8 

2. 

Οικονομική και Δίκαιο Διανοητικής Ιδιοκτησίας 

Υ 

8 

3. 

Δημοσιονομική Πολιτική και Δημοσιονομικό - Φορολογικό Δίκαιο 

Υ 

7 

4. 

Τραπεζική Πολιτική καιΤραπεζικό Δίκαιο 

Υ 

7 


Σύνολο Πιστωτικών Μονάδων 


30 






Γ' ΕΞΑΜΗΝΟ 




Μάθημα Επιλογής 

Ε 

5 


Μάθημα Επιλογής 

Ε 

5 


Εκπόνηση μεταπτυχιακής διπλωματικής εργασίας ή 4 μαθήματα επιλογής 
πέραν των δύο μαθημάτων επιλογής του γ' εξαμήνου που απαιτούνται 
για τη λήψη διπλώματος: 

Υ 

20 


Σύνολο Πιστωτικών Μονάδων 


30 


Γενικό Σύνολο Πιστωτικών Μονάδων 


90 


ΚΑΤΑΛΟΓΟΣ ΜΑΘΗΜΑΤΩΝ ΕΠΙΛΟΓΗΣ 

1 . 

Οικονομική των Μεταφορών και της Ναυτιλίας και Ναυτικό Δίκαιο 

2. 

Δίκαιο και Πολιτική των Εξαγορών και Συγχωνεύσεων. 

3. 

Οικονομική θεωρία και Δίκαιο Συμβάσεων 

4. 

Διεθνείς Οικονομικοί θεσμοί και Τεχνικές Διαπραγματεύσεων 

5. 

Οικονομική και Δίκαιο Ενέργειας 

6. 

Λειτουργία και Δίκαιο της Κεφαλαιαγοράς 

7. 

Οικονομικό Έγκλημα και Οικονομικό Ποινικό Δίκαιο 

8. 

Ειδικά θέματα Εμπορικού και Ασφαλιστικού Δικαίου 

9. 

Πολιτική και Δίκαιο Εταιρικής Διακυβέρνησης 


Με αποφάσεις των αρμοδίων οργάνων σύμφωνα με τις κείμενες διατάξεις, μπορεί να γίνει η τροποποίηση του 
προγράμματος των μαθημάτων και η ανακατανομή των μαθημάτων του τόσο μεταξύ των εξαμήνων όσο και στο 
επιπλέον εξάμηνο σπουδών του προγράμματος μερικής φοίτησης. 

Τεύχος ΒΊ 030/27.03.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Μαρτίου 2017 
Ο Πρύτανης 

ΝΙΚΟΛΑΟΣ ΓΕΩΡΓΟΠΟΥΛΟΣ 


Αριθ. 7411 _ (4) 

Διαπίστωση αυτοδίκαιης μεταφοράς και ένταξης 
των οργανικών θέσεων από την ΕΠΑ.Σ Βοηθών 
Νοσηλευτών του ν. 3475/2006 στο αντίστοιχο Δ. 
Ι.Ε.Κ. του ν. 4186/2013. 

Ο ΔΙΟΙΚΗΤΗΣΤΟΥ ΓΕΝΙΚΟΥ 
ΝΟΣΟΚΟΜΕΙΟΥ ΤΡΙΚΑΛΩΝ 

Έχοντας υπόψη: 

1 .Τις διατάξεις του ν. 4384/2016 (ΦΕΚ 78/Α/26-4-2016), 
αρθρ. 51, παρ. 3, «Αγροτικοί Συνεταιρισμοί, μορφές συλ¬ 
λογικής οργάνωσης του αγροτικού χώρου και άλλες δι¬ 
ατάξεις» με τις οποίες αντικαθίσταται το άρθρον 58 του 
ν. 4316/2014 (ΦΕΚ Α'270). 

2. Τα άρθρα 14 και 16 της με αριθ. Γ4α/ΓΠ.55004/15/13- 
6-2016 κοινή απόφαση του Αναπληρωτή Υπουργού 
Εσωτερικών και Διοικητικής Ανασυγκρότησης, του Ανα¬ 
πληρωτή Υπουργού Οικονομικών και του Αναπληρωτή 
Υπουργού Υγείας με θέμα «Ρύθμιση θεμάτων που αφο¬ 
ρούν την οργάνωση, τη λειτουργία, το προσωπικό και 
κάθε αναγκαία λεπτομέρεια που αφορά τα Δ.Ι.Ε.Κ. του ν. 
4186/2013 αρμοδιότητας Υπουργείου Υγείας», η οποία 
έχει δημοσιευθεί στο ΦΕΚ 2049/Β/6-7-2016. 

3. Την αρ. Γ4α/ Γ. Π. οικ. 12710/ 17-2-2017 εγκύκλιο 
του Υπουργείου Υγείας - Δ/νση Επαγγελματιών Υγείας 
σχετικά με την «μεταφορά κενών οργανικών θέσεων των 
ΕΠΑΣ Βοηθών Νοσηλευτών του ν. 3475/2006 στα Δ.Ι.Ε.Κ. 
αρμοδιότητας Υπουργείου Υγείας του ν. 4186/2013». 

4. Τις διατάξεις του άρθρου 24 του ν. 4186/2013 (ΦΕΚ 
193/17-9-2013), «Αναδιάρθρωση της Δευτεροβάθμιας 
Εκπαίδευσης και λοιπές διατάξεις». 

5. Το με αριθ. 1038/3-6-2015 τ.Β' ΦΕΚ σχετικό με την 
«Ίδρυση Δημοσίων Ινστιτούτων Επαγγελματικής Κατάρ¬ 
τισης (Δ.Ι.Ε.Κ.) αρμοδιότητας Υπουργείου Υγείας». 

6. Το π.δ. 129/1987 (ΦΕΚ72/τ.Α'/25-3-1987) «Σύσταση 
Μέσης Τεχνικής Επαγγελματικής Νοσηλευτικής Σχολής 
στο Γενικό Νοσοκομείο Τρικάλων και έγκριση του Ορ¬ 
γανισμού αυτής». 

7. Το με αριθ. 1492/τ.Β'/7-12-2000 ΦΕΚ σχετικό με «Με¬ 
τατροπή των Μέσων Τεχνικών Επαγγελματικών Νοση¬ 
λευτικών Σχολών σεΤΕΕ Α' κύκλου Βοηθών Νοσηλευτών 
(αναδημοσίευση)». 

8. Το με αριθ. 676/τ.Β'/30-4-2007 ΦΕΚ σχετ. με «Μετα¬ 
τροπή των Τεχνικών Επαγγελματικών Εκπαιδευτήριων 
(ΤΕΕ) Α' Κύκλου Βοηθών Νοσηλευτών σε Επαγγελματικές 
Σχολές (ΕΠΑΣ)». 

9. Το με αριθ. 267/τ.Β'/13-2-2012 ΦΕΚ σχετικό με «Δι¬ 
απίστωση Αυτοδίκαιης Κατάργησης Κενών Οργανικών 
Θέσεων Πολιτικού Προσωπικού με σχέση εργασίας Δη¬ 


μοσίου Δικαίου της Επαγγελματικής Σχολής (ΕΠΑΣ) του 
Γ. Ν. Τρικάλων κατ' εφαρμογή της παραγράφου 1 α του 
άρθρου 33 του ν. 4024/2011» σύμφωνα με το οποίο από 
τις (5) προβλεπόμενες οργανικές θέσεις ΠΕ18 Εκπαιδευ¬ 
τικού καταργούνται οι Δύο (2). 

10. Το με αριθ. 2265/τ.Β'/2-10-2012 ΦΕΚ σχετικό 
με «Διόρθωση σφάλματος στην υπ’ αριθμόν 26531/ 
30-11-2011 διαπιστωτική πράξη του Διοικητή του Γ.Ν. 
Τρικάλων». 

11 .Το με αριθ. 1029/25-4-2013 τ. Β'ΦΕΚ σχετικό με από¬ 
φαση του αναπληρωτή Υπουργού Υγείας για την «Κατάρ¬ 
γηση και διατήρηση κενών οργανικών θέσεων μόνιμου 
προσωπικού των ΕΠΑΣ Βοηθών Νοσηλευτών Νοσοκο¬ 
μείων της 5ης Υ.ΠΕ. Θεσσαλίας και Στερεάς Ελλάδας, κατ' 
εφαρμογή των διατάξεων της παρ. 1 α του άρθρου 33 του 
ν. 4024/2011 όπως ισχύει» σύμφωνα με το οποίο στην 
ΕΠΑΣ Βοηθών Νοσηλευτών του Γ.Ν. Τρικάλων στον κλά¬ 
δο ΠΕ 14 Εκπαιδευτικός από τις υφιστάμενες τέσσερις (4) 
θέσεις καταργήθηκαν οι δύο (2) θέσεις, στον κλάδο ΠΕ 17 
Εκπαιδευτικός από τις πέντε (5) υφιστάμενες θέσεις κα¬ 
ταργήθηκαν οι τρεις (3), στον κλάδο ΤΕ Επιμελητών η μία 

(1) υφιστάμενη θέση καταργήθηκε, στον κλάδο ΔΕ Επιμε¬ 
λητών οι τέσσερις (4) υφιστάμενες θέσεις καταργήθηκαν. 

12.Το αρ. ΦΕΚ μετάταξης 883/22-09-2016 τ. Γ' της Κά- 
ντζιου Μαρίας κλάδου ΠΕ 18 εκπαιδευτικού του Δ.Ι.Ε.Κ. 
του Γ. Ν. Τρικάλων στο Δ.Ι.Ε.Κ. του Γ. Ν. Θεσ/κης «Γ. ΠΑ- 
ΠΑΝΙΚΟΛΑΟΥ» με ταυτόχρονη μεταφορά της οργανικής 
θέσης της με συνέπεια οι τρεις (3) οργανικές θέσεις ΠΕ 
18 να γίνουν δύο(2), διαπιστώνουμε: 

1.Την αυτοδίκαιη μεταφορά των δύο (2) ΠΕ 14 και δύο 

(2) Π Ε 18 (κενών) οργανικών θέσεων από την ΕΠΑ.Σ Βοη¬ 
θών Νοσηλευτών του ν. 3475/2006 και την ένταξη αυτών 
στο αντίστοιχο ΔΙΕΚτου ν. 4186/2013 όπως απεικονίζεται 
στον παρακάτω πίνακα: 


ΚΛΑΔΟΣ 

Υφιστάμενες 

Θέσεις 

ΕΠΑΣ 

Βοηθών 

Νοσηλευτών 

Καλυμμένες 

Μεταφορά 
θέσεων 
στο ΔΙΕΚ 

του ν. 

4186/2013 

ΠΕ 14 εκ¬ 
παιδευτικός 

2 

0 

2 

ΠΕ 18 εκ¬ 
παιδευτικός 

2 

0 

2 


2. Την κατάργηση των δύο (2) ΠΕ 17 κενών οργανικών 
θέσεων, επειδή από τις προαναφερόμενες διατάξεις 1,2 
και 3 δεν προβλέπεται μεταφορά και ένταξη στα Δ.Ι.Ε.Κ. 
αρμοδιότητας Υπουργείου Υγείας, κενών οργανικών θέ¬ 
σεων κλάδου ΠΕ 17 των πρώην ΕΠΑΣ. 

3. Η ισχύς των ανωτέρω ανατρέχει στις 15-9-2015 (εδ. 
στ. της παρ. 2 του άρθρου 58 του ν. 4316/2014). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 8 Μαρτίου 2017 

Ο Διοικητής 

ΔΗΜΗΤΡΙΟΣ ΠΑΡΘΕΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.0ί(4>6ί.αΓ 


















